Държавен вестник, бр. 45, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  45
(2) В отделни помещения на легловия сектор 
на дома се настаняват: 
1. чужденци от различен пол; 
2. семейства;
3. непълнолетни лица без пълнолетен при­
дружител.
(3) Чужденец, който грубо нарушава прави­
лата за вътрешния ред на дома, се премества 
в отделно помещение – индивидуална стая с 
мерки за сигурност (ИСМС), за срок не по-
дълъг от 15 дни.
(4) Преместване в ИСМС може да се 
извърши и при настъпила необходимост от 
изолиране на настанен чужденец в СДВНЧ с 
цел запазване на живота и здравето му. В този 
случай чужденецът се настанява в ИСМС или 
„Медицински стационар“.
Чл. 15. На настанения в СДВНЧ чужденец 
се осигуряват:
1. легло, безплатна храна и медицинска 
помощ, при нужда – подходящо облекло;
2. естествено и изкуствено осветление, 
отопление и условия за поддържане на лична 
хигиена; 
3. условия за ежедневен престой на открито;
4. възможност за среща с адвокати, род­
нини, близки и официални представители на 
съответните дипломатически и/или консулски 
представителства, представители на неправи­
телствени организации;
5. възможност за лична кореспонденция;
6. възможност за получаване на пощенски 
пратки при спазване на изискванията за по­
щенската сигурност.
Чл. 16. (1) Настаненият в СДВНЧ чужденец:
1. спазва правилата за вътрешния ред и из­
пълнява разпорежданията на администрацията 
на дома;
2. получава срещу подпис и съхранява 
предметите, необходими за престоя му в дома;
3. заплаща стойността на нанесените щети 
на имуществото на дома по пазарни цени към 
датата на констатирането.
(2) При информация за наличие на забравени 
субстанции или предмети в СДВНЧ се извършва 
претърсване на помещенията, за което се съставя 
протокол по надлежния ред и се докладва на 
директора на дирекция „Миграция“. 
Чл. 17. Чужденецът може да бъде премес­
тен в друг СДВНЧ, когато това е необходимо, 
след разрешение на директора на ДМ – МВР 
и уведомяване на органа, издал заповедта за 
настаняване и ПАМ.
Чл. 18. (1) За изпълнение на нормативно оп­
ределените служебни задължения на съответните 
длъжностни лица се осигурява възможност за 
провеждане на срещи с настанения в СДВНЧ 
чужденец.
(2) С разрешение на началника на отдел 
„СДВНЧ“ чужденецът може да се среща с 
представители на правозащитни, религиозни 
или други организации и общности, регистри­
рани в страната. Проведените срещи се отра­
зяват в дневника за свиждания на настанените 
чужденци.
(3) Когато от средствата за масово осведо­
мяване в СДВНЧ постъпи искане за среща с 
настанен в него чужденец, тя се допуска след 
писмено разрешение на директора на дирек­
ция „Пресцентър и връзки с обществеността“ 
на МВР. 
(4) Срещите на лицата по ал. 1, 2 и 3 с чуж­
денеца се провеждат в рамките на работното 
време на дома в определено за целта помещение.
(5) Извършването на действия спрямо 
чужденеца съгласно Наказателно-процесуал­
ния кодекс може да става и извън работното 
време на дома.
Чл. 19. (1) Когато чужденецът, настанен в 
СДВНЧ, подаде молба за особена закрила по 
ЗУБ, тя се изпраща незабавно на Държавната 
агенция за бежанците (ДАБ) чрез началника 
на съответния сектор „СДВНЧ“. 
(2) Към нея се прилагат копия от заповедта 
за налагане на ПАМ и за настаняване в СДВНЧ, 
както и друга служебна документация съгласно 
Наредбата за отговорността и координацията на 
държавните органи, осъществяващи действия по 
прилагане на Регламент (ЕО) № 343/2003  на 
Съвета от 18 февруари 2003 г. за установяване 
на критерии и механизми за определяне на 
държава членка, компетентна за разглеждането 
на молба за убежище, която е подадена в една 
от държавите членки от гражданин на трета 
страна (OB L 50, 25/2/2003), Регламент (ЕО) 
№ 2725/2000 относно създаването на система 
„Евродак“ за сравняване на дактилоскопични 
отпечатъци с оглед ефективното прилагане на 
Дъблинската конвенция (OB L 316, 15/12/2000), 
приета с ПМС № 332 от 2007 г. (обн., ДВ, бр. 3 
от 2008 г.; изм., бр. 5 от 2010 г.). Документите 
за самоличност на чужденеца се предават в 
ДАБ в оригинал. 
(3) При разглеждане на молбата по ал. 1 в 
ускорено производство по ЗУБ то се провежда 
в СДВНЧ, освен ако органите на ДАБ възразят.
Чл. 20. Чужденецът се освобождава от СД­
ВНЧ, когато:
1. отпаднат пречките за изпълнение на запо­
ведта за принудително отвеждане до границата 
или експулсиране;
2. подадената от чужденеца молба за за­
крила по ЗУБ е допусната за разглеждане в 
производство по общия ред;
3. е издаден съдебен акт по обжалвана за­
повед по чл. 41, 42, 42а или чл. 44, ал. 8 ЗЧРБ;
4. е издаден съдебен акт за обжалване по 
чл. 46а, ал. 4 ЗЧРБ;
5. органът, издал заповедта за настаняване 
в СДВНЧ, я отмени и издаде заповед за за­
дължително ежедневно явяване на чужденеца 
в РУ по местопребиваването му;
6. компетентният орган на МВР, издал за­
поведта за налагане на ПАМ по чл. 41 или 42 
ЗЧРБ, я отмени на законово основание.